હવે વાત આવે છે મુદ્દાની. તમામ કૂટનીતિક વિશેષજ્ઞો નરેન્દ્ર મોદીના નવાઝ શરીફને આમંત્રણના પગલા અંગે જૂની અને ચીલાચાલુ ચર્ચાઓ કરી રહ્યાં છે, પરંતુ મોદીનું આ પગલું દૂરંદેશીભર્યું છે. મોદીનું પગલું માત્ર 26મી, 2014 માટે નહીં, પણ લાંબાગાળા માટેનું છે. નરેન્દ્ર મોદી પાકિસ્તાનની આંતરિક રાજકીય-વહિવટી વ્યવસ્થાઓ અંગે સારી રીતે જાણે છે. મોદીને એ પણ જાણ છે કે પાકિસ્તાનમાં ચૂંટાયેલા વડાપ્રધાનની શક્તિઓ પણ મર્યાદિત છે. પાકિસ્તાનમાં સત્તાના ઘણા કેન્દ્રો છે કે જેમાં એક બાજુ આતંકવાદી સંગઠનો, બીજી બાજુ સૈન્ય અને ત્રીજી બાજુ રાષ્ટ્રપતિ-વડાપ્રધાન. નરેન્દ્ર મોદી પોતાના સુપર પ્લાન મુજબ નવાઝ શરીફ સાથેની મૈત્રીને આગળ મંત્રણાઓમાં અને લાંબી મંત્રણાઓમાં ફેરવશે અને પાકિસ્તાનમાં પણ પોતાના જેવો મજબૂતીનો પર્યાય ‘મોદી' ઊભો કરશે. નરેન્દ્ર મોદી જાણે છે કે નવાઝ શરીફ હજુ ચાર વર્ષ સત્તા પર રહેવાનાં છે. એવામાં જો પાકિસ્તાનને કાબૂમાં રાખવો હોય, તો વડાપ્રધાન નવાઝ શરીફને પોતાના કાબૂમાં કરવા પડશે અને નવાઝ શરીફ ત્યારે જ કાબૂમાં આવશે કે જ્યારે તેમનો પોતાનો કાબૂ પોતાની સત્તા અને દેશ ઉપર હશે.